ᱱᱟᱜᱟᱨᱤᱭᱟᱹᱛᱮᱫ

ᱱᱟᱜᱟᱨᱤᱭᱟᱹᱛᱮᱫ (ᱤᱝᱨᱟᱹᱡᱤ: citizenship) ᱫᱚ ᱦᱩᱭᱩᱜ ᱠᱟᱱᱟ ᱢᱤᱫ ᱦᱚᱲ ᱟᱜ ᱢᱤᱫᱴᱮᱱ ᱫᱤᱥᱚᱢ ᱨᱮᱭᱟᱜ ᱟᱹᱱ ᱟᱹᱨᱤ ᱞᱮᱠᱟ ᱛᱮ ᱦᱟᱢᱮᱴ ᱟᱠᱟᱫ ᱨᱟᱹᱥᱤᱭᱟᱹ। ᱨᱟᱥᱴᱨᱚᱥᱚᱝᱜᱷᱚ ᱞᱮᱠᱟ ᱛᱮ ᱱᱟᱜᱟᱨᱤᱭᱟᱹᱛᱮᱫ ᱫᱚ ᱦᱩᱭᱩᱜ ᱠᱟᱱᱟ "ᱢᱤᱫᱴᱮᱱ ᱫᱤᱥᱚᱢ ᱨᱮᱭᱟᱜ ᱨᱟᱡᱟᱨᱤ ᱨᱮ ᱦᱤ'ᱥ ᱦᱟᱛᱟᱣ ᱨᱮᱭᱟᱜ ᱟᱝᱜᱚᱪ ᱜᱮ"। ᱴᱤ.ᱮᱭᱪ. ᱢᱟᱨᱥᱟᱞ ᱫᱚ ᱱᱥᱜᱟᱨᱤᱭᱟᱹᱛᱮᱫ ᱤᱫᱤ ᱠᱟᱛᱮ-ᱮ ᱞᱟᱹᱭ ᱟᱠᱟᱫᱟ, "ᱱᱟᱜᱟᱨᱤᱭᱟᱹᱛᱮᱫ ᱫᱚ ᱱᱮ-ᱦᱚᱲ ᱠᱚ ᱮᱢᱟ ᱠᱚ ᱠᱚᱣᱟ᱾ ᱚᱠᱚᱭ ᱠᱚ ᱫᱚ ᱢᱤᱫᱴᱮᱱ ᱫᱤᱥᱚᱢ ᱨᱮᱱ ᱜᱤᱨᱟᱹᱵᱟᱥᱤ ᱦᱚᱲ ᱠᱟᱱᱟ ᱠᱚ ᱟᱨ ᱚᱠᱚᱭ ᱫᱚ ᱫᱤᱥᱚᱢᱮ ᱮᱢᱚᱜ ᱡᱚᱛᱚ ᱞᱮᱠᱟᱱ ᱦᱚᱠ ᱟᱹᱭᱫᱟᱹᱨᱤ ᱦᱟᱢᱮᱴ ᱫᱟᱲᱮᱭᱟᱜ ᱟᱨ ᱫᱤᱥᱚᱢ ᱨᱮᱭᱟᱜ ᱡᱚᱛᱚ ᱞᱮᱠᱟᱱ ᱫᱟᱭᱤᱠᱮ ᱜᱚᱫ ᱫᱟᱲᱮᱭᱟᱜᱼᱟ᱾

ᱢᱤᱫ ᱦᱚᱲᱟᱜ ᱟᱭᱢᱟ ᱱᱟᱜᱟᱨᱤᱭᱟᱹᱛᱮᱫ ᱦᱩᱭ ᱫᱟᱲᱮᱭᱟᱜᱼᱟ᱾
ᱵᱮᱜᱟᱨ ᱵᱮᱜᱟᱨ ᱴᱚᱴᱷᱟ ᱨᱮ ᱟᱨ ᱮᱴᱟᱜ ᱮᱴᱟᱜ ᱫᱤᱥᱚᱢ ᱱᱟᱜᱟᱨᱤᱭᱟᱹᱛᱮᱫ ᱫᱚ ᱟᱭᱢᱟ ᱞᱮᱠᱟᱱᱟᱜ ᱦᱩᱭ ᱫᱟᱲᱮᱭᱟᱜᱼᱟ᱾ ᱫᱟᱹᱭᱠᱟᱹ ᱞᱮᱠᱟ ᱛᱮ ᱤᱝᱜᱽᱞᱮᱱᱰ ᱞᱮᱠᱟᱱ ᱢᱤᱫ ᱛᱟᱞᱢᱟᱠᱤᱭᱟᱹ ᱫᱤᱥᱚᱢ ᱨᱮᱱᱟᱜ ᱥᱚᱨᱠᱟᱨ ᱵᱮᱵᱚᱥᱛᱟ ᱨᱮ ᱱᱟᱜᱟᱨᱤᱭᱟᱹᱛᱮᱫ ᱟᱨ ᱡᱟᱹᱛᱤᱭᱟᱹᱨᱤ ᱩᱱᱩᱨᱩᱢ ᱫᱚ ᱢᱤᱫ ᱜᱮᱭᱟ, ᱢᱮᱱᱠᱷᱟᱱ ᱟᱢᱮᱨᱤᱠᱟ ᱥᱮᱞᱮᱫ ᱯᱚᱱᱚᱛ ᱞᱮᱠᱟᱱ ᱫᱤᱥᱞᱢ ᱨᱮ ᱱᱟᱜᱟᱨᱤᱛᱟᱹᱛᱮᱫ ᱟᱨ ᱡᱟᱹᱛᱤᱭᱟᱹᱨᱤ ᱵᱟᱱᱟᱨ ᱜᱮ ᱵᱮᱜᱟᱨ ᱵᱮᱜᱟᱨ ᱫᱤᱥᱚᱢ ᱠᱟᱱᱟ᱾ ᱱᱟᱜᱟᱨᱤᱭᱟᱹᱛᱮᱫ ᱵᱟᱝ ᱛᱟᱦᱮᱱ ᱦᱚᱲ ᱫᱚ "ᱵᱤᱱ ᱫᱤᱥᱚᱢᱟᱱ ᱦᱚᱲ" (Stateless) ᱠᱚ ᱢᱮᱛᱟᱣᱟ ᱠᱚᱣᱟ᱾ 
ᱱᱟᱜᱟᱨᱤᱭᱟᱹᱛᱮᱫ ᱦᱟᱢᱮᱴ ᱦᱚᱨᱟ
ᱱᱟᱜᱟᱨᱤᱭᱟᱹᱛᱮᱫ ᱥᱮᱡ ᱠᱷᱚᱱ ᱵᱮᱜᱟᱨ ᱵᱮᱜᱟᱨ ᱫᱤᱥᱚᱢ ᱨᱮ ᱱᱟᱜᱟᱨᱤᱭᱟᱹᱛᱮᱫ ᱧᱟᱢ ᱨᱮᱭᱟᱜ ᱦᱚᱨᱟ ᱫᱚ ᱵᱮᱜᱟᱨ ᱵᱮᱜᱟᱨ ᱜᱮᱭᱟ᱾ ᱞᱟᱛᱟ ᱨᱮ ᱱᱤᱭᱟᱹ ᱨᱮᱭᱟᱜ ᱦᱚᱨᱟ ᱠᱚ ᱤᱫᱤ ᱠᱟᱛᱮ ᱜᱟᱯᱟᱞ ᱢᱟᱨᱟᱣ ᱦᱩᱭᱮᱱᱟ:
ᱡᱟᱱᱟᱢ ᱛᱮ (Jus sanguinis)
ᱡᱩᱫᱤ ᱢᱤᱫ ᱦᱚᱲ ᱨᱮᱱ ᱮᱝᱜᱟᱛ ᱟᱨ ᱵᱟᱝ ᱟᱯᱟᱛ ᱡᱟᱦᱟᱭᱴᱟᱜ ᱜᱮ ᱢᱤᱫ ᱴᱮᱱ ᱫᱤᱥᱚᱢ ᱨᱮᱱ ᱱᱟᱜᱟᱨᱤᱭᱟᱹ ᱠᱟᱱᱟᱭ, ᱩᱱᱤ ᱫᱚ ᱚᱱᱟ ᱫᱤᱥᱚᱢ ᱨᱮᱭᱟᱜ ᱱᱟᱜᱟᱨᱤᱭᱟᱹᱛᱮᱫ ᱡᱟᱱᱟᱢ ᱛᱚᱨᱟ ᱜᱮᱭᱮ ᱧᱟᱢᱟ᱾
ᱵᱟᱯᱞᱟ ᱛᱮ (Jus matrimonii)
ᱟᱭᱢᱟ ᱫᱤᱥᱚᱢ ᱨᱮᱭᱟᱜ ᱟᱹᱱ ᱟᱹᱨᱤ ᱞᱮᱠᱟ ᱛᱮ ᱟᱹᱰᱤ ᱟᱞᱜᱥ ᱛᱮ ᱱᱟᱜᱟᱨᱤᱭᱟᱹᱛᱮᱫ ᱧᱟᱢ ᱨᱮᱭᱟᱜ ᱦᱚᱨᱟ ᱫᱚ ᱦᱩᱭᱩᱜᱱᱠᱟᱱᱟ ᱵᱟᱯᱞᱟ ᱛᱮ ᱱᱟᱜᱟᱨᱤᱭᱟᱹᱛᱮᱫ ᱦᱟᱢᱮᱴ᱾ ᱱᱤᱭᱟᱹ ᱦᱚᱨᱟ ᱞᱮᱠᱟ ᱛᱮ ᱢᱤᱫ ᱦᱚᱲ ᱫᱚ ᱵᱟᱯᱞᱟ ᱥᱟᱹᱜᱟᱹᱭ ᱛᱚᱯᱚᱞ ᱠᱟᱛᱮ ᱟᱡ ᱨᱮᱱ ᱡᱟᱶᱟᱭ ᱟᱨ ᱵᱟᱝ ᱵᱟᱹᱦᱩ ᱣᱟᱜ ᱫᱤᱥᱚᱢ ᱨᱮᱭᱟᱜ ᱬᱱᱟᱜᱟᱨᱤᱭᱟᱹᱛᱮᱫ-ᱮ ᱦᱟᱢᱮᱴ ᱫᱟᱲᱮᱭᱟᱜᱼᱟ ᱥᱮ ᱱᱟᱜᱟᱨᱤᱭᱟᱹᱛᱮᱫ-ᱮ ᱫᱟᱹᱵᱤ ᱫᱟᱲᱮᱭᱟᱜᱼᱟ᱾ ᱢᱮᱱᱠᱷᱟᱱ ᱤᱝᱜᱽᱞᱮᱱᱰ, ᱡᱟᱨᱢᱟᱱᱤ, ᱟᱢᱮᱨᱤᱠᱟ, ᱠᱟᱱᱟᱰᱟ ᱞᱮᱠᱟᱱ ᱫᱤᱥᱚᱢ ᱨᱮ ᱵᱟᱯᱞᱟ ᱠᱟᱛᱮ ᱨᱮ ᱦᱚ' ᱱᱟᱜᱟᱨᱤᱭᱟᱹᱛᱮᱫ ᱦᱟᱢᱮᱴ ᱞᱟᱹᱜᱤᱫ ᱟᱭᱢᱟ ᱫᱤᱱ ᱚᱱᱟ ᱫᱤᱥᱚᱢ ᱨᱮ ᱜᱤᱨᱟᱹᱵᱟᱥ ᱟᱠᱟᱱ ᱛᱟᱦᱮᱱ ᱦᱩᱭᱩᱜ ᱛᱟᱭᱟ᱾
ᱟᱭᱜᱟᱛᱮ
ᱟᱭᱢᱟ ᱫᱤᱥᱚᱢ ᱨᱮ ᱟᱫᱚᱢ ᱚᱠᱛᱮ ᱨᱮ ᱟᱹᱰᱤ ᱟᱞᱜᱟ ᱛᱮ ᱱᱟᱜᱟᱨᱤᱭᱟᱹᱛᱮᱫ ᱠᱚ ᱦᱟᱢᱮᱴ ᱫᱟᱲᱮᱭᱟᱜᱼᱟ᱾ ᱱᱚᱣᱟ ᱫᱚ ᱟᱞᱜᱟ ᱦᱚᱨᱟ ᱠᱚ ᱢᱮᱛᱟᱣᱟᱜᱼᱟ, ᱢᱮᱱᱠᱷᱟᱱ ᱱᱤᱭᱟᱹ ᱱᱟᱜᱟᱨᱤᱭᱟᱹᱛᱮᱫ ᱮᱜ-ᱮᱢ ᱚᱠᱛᱮ ᱥᱤᱢᱟᱹ ᱟᱨ ᱟᱭᱢᱟ ᱞᱮᱠᱟᱱ ᱟᱹᱱ ᱟᱹᱨᱤ ᱠᱚ ᱛᱟᱦᱮᱱᱟ᱾ ᱢᱮᱱ ᱞᱮᱠᱷᱟᱱ ᱟᱞᱜᱟ ᱦᱚᱨᱟ ᱛᱮ ᱢᱤᱫ ᱫᱤᱥᱯᱢ ᱠᱷᱚᱱ ᱞᱟᱜᱟ ᱚᱪᱚᱜ ᱦᱚᱲ ᱢᱤᱫ ᱱᱤᱴ ᱚᱠᱛᱮ ᱛᱮ ᱟᱭᱢᱟ ᱱᱤᱭᱚᱱ ᱯᱩᱨᱟᱹᱣ ᱠᱟᱛᱮ ᱱᱟᱜᱟᱨᱤᱭᱟ ᱭᱮᱫ ᱠᱚ ᱮᱢᱟᱣᱟ ᱠᱚᱣᱟ᱾
ᱥᱟᱹᱠᱷᱭᱟᱹᱛ

ᱛᱷᱚᱠ:ᱨᱟᱡᱟᱨᱤ